Placebo (grupė)

Placebo yra alternatyviojo roko grupė, kuria sudaro Brian Molko, Stefan Olsdal ir Steve Forrest. Brajenas ir Stefanas lankė tą pačią mokyklą, tačiau jie niekad nebendravo. 1994 metais jie atsitiktinai susitiko Londone ir vėliau sukūrė grupę „Ashtray Heart“.

Istorija

Ankstyvieji metai 
„Placebo“ buvo sukurta, kai Brajenas ir Stefanas 1994 metais netikėtai susitiko Pietų Kensingtono stotyje. Jie abu lankė tą pačią Liuksemburgo amerikiečių tarptautinę mokyklą.
Iš pradžių grupė buvo žinoma „Ashtray Heart“ vardu, tačiau nariai greitai ją pervardijo į „Placebo“. Rinkdami naują vardą grupei jie pastebėjo, kad tuo metu daugelis grupių buvo pasivadinę vaistų pavadinimais. Taigi jie nutarė pasivadinti vaistu, neturinčiu jokio poveikio – placebu.
Grupė pagarsėjo savo narių seksualine orientacija (Stefanas – homoseksualus, Styvas – heteroseksualus, Brajenas – biseksualus), Brajeno vyro-moters įvaizdžiu ir jų visų nesaikingu gyvenimo būdu. Visa tai dažnai skamba jų dainose. „Placebo“ susidurdavo su britų muzikos industrijos pasipriešinimu, kol nebuvo išleistas singlas „Special K“ iš jų trečio albumo Black Market Music (2000).

Vidurinieji metai 
Singlai „Nancy Boy“ iš albumo Placebo (1996) ir „Pure Morning“ iš albumo Without You I’m Nothing (1998) buvo jų sėkmės viršūnė. Abu singlai Anglijoje pateko į muzikos populiariausiųjų sąrašus. Išėjus albumui Without You I’m Nothing grupė sulaukė neigiamų atsiliepimų iš britų muzikos spaudos. Nepaisant to, grupė išlaikė populiarumą Europoje, jie greitai išpopuliarėjo Prancūzijoje.
Jų albumų Placebo ir Black Market Music (2000) stilius kiek keitėsi: jame vyrauja gitarų skambesys, jaučiamas XX a. 8 dešimtmečio britų ir amerikiečių roko stilius ir Brajeno aukštas balso tonas. Albumas Sleeping with Ghosts (2003) sukurtas labiau avantiūristinis: ieškota naujų formų, buvo eksperimentuojama su šokio garsais, elektronine muzika, kai kuriose dainose išlaikant tradicinį garsą (tuo pasižymi singlas „The Bitter End“).
David Bowie paprašė „Placebo“ groti per savo penkiasdešimtojo jubiliejaus vakarėlį, kuris vyko arenoje „Madison Square Garden“. 1997 metais „Placebo“ kartu su David Bowie per Britų muzikos apdovanojimus gyvai sugrojo „20th Century Boy“. „Placebo“ ir toliau palaikė ryšius su David Bowie. 1998 metais jie kartu įrašė T. Rex koverį „20th Century Boy“, kuris buvo filmo Velvet Goldmine garso takelis. Be to, grupė pasirodė šiame filme. Tais pačiais metais buvo įrašytas ir išleistas jų albumas Without You I’m Nothing. Daina tuo pačiu pavadinimu taip pat  išleista Brajeno ir David Bowie duetu.
Brajenas Molko niekada neslėpė to, kad vartojo narkotikus. 1997 metais duodamas interviu „New York Doll“ teigė, kad heroinas „turbūt vienintelis narkotikas šioje žemėje, kurio nebandžiau“. Vėliau paaiškėjo, kad jis bandė ir heroiną.

Dabartiniai laikai 
2004 metų rudenį, Placebo išleido singlų rinkinį Once More with Feeling CD ir DVD formatu ir buvo sugrotas vienos nakties koncertas Wembley arenoje. Robert Smith iš grupės The Cure kartu atliko dvi dainas: „Without You I’m Nothing“ ir The Cure koverį „Boys Don’t Cry“. Šis pasirodymas buvo paskutinis Anglijoje iki 2006 metų. Po Wembley koncerto, Placebo išvyko į trumpą Once More with Feeling turą į Pietų Ameriką. 2005 metų liepos 2 dieną, grupė pasirodė koncerte „Live 8“, kuris vyko Versalio rūmuose, Prancūzijoje, su „Twenty Years“ ir „The Bitter End“ dainomis. 2006 metų vykusio turo Anglijoje bilietai parduoti per savaitgalį.
2005 metų rugsėjį, grupė baigė naujo albumo įrašinėjimus su Daniel Waite. Albumas buvo išleistas kovo 13 dieną (JAV buvo atidėtas iki balandžio 4 dienos). Pirmas naujo albumo singlas „Because I Want You“ buvo išleistas Anglijoje kovo 6 dieną. Albumas buvo išparduotas nuo spalio iki sausio.
Naujajame albume dvi dainos buvo atliekamos duetu su amerikiečių dainininkais. "„Meds“ su Alison Mosshart iš The Kills ir „Broken Promise“ su Michael Stipe iš REM.
Grupės penktasis albumas Meds prieš numatytą išleidimą pateko į internetą 2006 metų sausio 17 dieną. Nėra žinoma kaip tai atsitiko. Oficiali albumo Meds išleidimo data buvo 2006 metų kovo 13 diena. Video klipas „Because I Want You“ buvo nufilmuotas sausio 24 dieną Camden rūmuose, Camdene, Londone. Nepaisant albumo nutekėjimo į internetą, pardavimai buvo geri. 4 vietoje Australijoje ir 7 vietoje Anglijoje. Antrasis albumo Meds singlas „Infra-Red“, išleistas Anglijoje 2006 metų birželio 19 dieną.Meds yra paskutinis Placebo albumas su Virgin Records įrašų studija.
2006 metų spalį, jų debiutinis albumas Placebo buvo naujai išleistas su pavadinimu „10th Anniversary collectors edition“. Jo sudėtyje DVD su video klipais, koncertais ir pasirodymais televizijose.
2007 metų kovo mėnesį Placebo pareiškė ieškantys fanų, norinčių pasirodyti naujausios singlo, populiarios dainininkės Kate Bush dainos koverio, „Running Up That Hill“ video klipe.
Placebo dalyvavo ture Projekt: Revolution, kuriame dalyvavo Linkin Park ir daugelis kitų grupių, tarp kurių My Chemical Romance, HIM, Saosin, ir Taking Back Sunday''.

Pasirodymas Lietuvoje 

2007-ųjų metų gegužės 31-ąją dieną grupė koncertavo Lietuvoje. Placebo apšildė grupė Gravel, kuri sugrojo kelis savo kūrinius. Placebo savo pasirodymą pradėjo skandalinguoju bučiniu, kuriuo, pagal Stefano, norėjo atkreipti visuomenės dėmesį į tai, kad tuometinis Vilniaus miesto meras nedavė leidimo surengti eitynių „Vaivorykštės dienos 2007“ organizatoriams.

Nariai 
2009 metais grupė susideda iš:
 Brian Molko – Vokalas, gitara, klavišiniai, lūpinė armonika, saksofonas (1994-dabar)
 Stefan Olsdal – bosinė gitara, klavišiniai, pritariantis vokalas (1994-dabar)
 Steve Forrest – mušamieji, perkusija, pritariantis vokalas (2008-dabar)

Kiti nariai, dalyvaujantys gyvuose pasirodymuose:

 Bill Lloyd – bosinė gitara, klavišiniai, pianinas, pritariantis vokalas (1998-dabar)
 Fiona Brice – elektrinis smuikas, klavišiniai, perkusija, pritariantis vokalas (2008-dabar)
 Nick Gavrilovic – klavišiniai, gitara, pritariantis vokalas (2009-dabar)

Buvę nariai 
 Steve Hewitt – būgnai, perkusija (1994, 1996–2007)
 [Robert Schultzberg – būgnai, perkusija (1994–1996)
 Xavior Roide (vien turo metu) – klavišiniai, pritariantis vokalas (2003–2005)
 Alex Lee (vien turo metu) – klavišiniai, gitara, pritariantis vokalas (2006–2007)

Diskografija

Albumai

Singlai 
 Bruise Pristine (CD1, CD2), išleisti 1995 metų gegužės 12d.
 Come Home (CD), išleistas 1996 metų vasario 5d.
 36 Degrees (CD), išleistas 1996 metų liepos 3d.
 Teenage Angst (CD, 7 colių plokštelė 1 dalis, 7 colių plokštelė 2 dalis), išleisti 1996 metų rugsėjo 16d.
 Nancy Boy (CD1, CD2), išleisti 1997 metų sausio 20d.
 Pure Morning (CD1, CD2), išleisti 1998 metų rugpjūčio 3d.
 You Don’t Care About Us (CD1, CD2), išleisti 1998 metų rugsėjo 28d.
 Every You Every Me (CD1, CD2), išleisti 1999 metų sausio 25d.
 Without You I’m Nothing (kartu su David Bowie) (CD), išleistas 1999 metų rugpjūčio 16d.
 Burger Queen Français (CD), išleistas 1999 metų lapkričio 22d. (tik Prancūzijoje)
 Taste In Men (CD1, CD2), išleisti 2000 metų liepos 17d.
 Slave To The Wage (CD1, CD2), išleisti 2000 metų rugsėjo 25d.
 Special K (EP), išleistas 2001 metų kovo 1d.
 Black-Eyed (CD), išleistas 2001 metų spalio 8d.
 The Bitter End (CD1, CD2, 7 colių plokštelė), išleisti 2003 metų kovo 10d.
 This Picture (CD, 7 colių plokštelė, DVD), išleisti 2003 metų birželio 16d.
 Special Needs (CD, 7 colių plokštelė, DVD), išleisti 2003 metų rugsėjo 15d.
 English Summer Rain (CD, 7 colių plokštelė, išskirtinis CD), išleisti 2004 metų vasario 23d.
 Twenty Years (CD1, CD2), išleisti 2004 metų spalio 18d.
 Protège-Moi (CD, DVD), išleisti 2004 metų kovo 15d. (tik Prancūzijoje)
 Because I Want You (CD1, CD2, 7 colių plokštelė), išleisti 2006 metų kovo 6d.
 Song To Say Goodbye(CD1, CD2, 7 colių plokštelė), išleisti 2006 metų kovo 6d.
 Infra-Red (7 colių plokštelė, CD, DVD), išleisti 2006 metų birželio 19d.
 Meds (CD1, CD2, 7 colių plokštelė), išleisti 2006 metų spalio 9d.
 Running Up That Hill (internetinis parsisiuntimas), išleistas 2007 metų spalio 31d.
 For What It’s Worth (CD, 7 colių plokštelė, internetinis parsisiuntimas), išleisti 2009 metų birželio 1d.
 The Never-Ending Why (7 colių plokštelė, internetinis parsisiuntimas), išleisti 2009 metų rugsėjo 14d. (tik Jungtinėje karalystėje)
 Ashtray Heart (CD, internetinis parsisiuntimas), išleisti 2009 metų rugsėjo 21d.

Nuorodos 

 Oficiali Placebo svetainė
 Myspace Placebo skyrelis
 Rusijos Placebo gerbėjų svetainė

Anglijos roko atlikėjai